EkBass/fiwiki-20250220-pages-articles huggingface dataset:
Neamț (piirikunta)

Neamț on piirikunta Romanian Moldaviassa. Piirikunnan pääkaupunki on Piatra Neamț. Sen pinta-ala on 5 896 km² ja siellä on noin 461 869 asukasta (vuonna 2014). == Maantiede == Piirikunnan pinta-ala on yhteensä 5 896 km². Alueella sijaitsee Romanian suurin tekojärvi Bicaz.National Institute of Statistics, Geography, meteorology and environment, 2006 Neamțin piirikunta rajautuu idässä Iașin ja Vasluin piirikuntiin, lännessä Harghitan piirikuntaan, pohjoisessa Suceavan piirikuntaan sekä etelässä Bacăun piirikuntaan. == Kaupungit ja kunnat == === Kaupungit === * Piatra Neamț * Roman * Bicaz * Roznov * Târgu Neamț === Kunnat === *Agapia *Alexandru cel Bun *Bahna *Bălțătești *Bârgăuani *Bicaz-Chei *Bicazu Ardelean *Bâra *Bodești *Boghicea *Borca *Borlești *Botești *Bozieni *Brusturi *Cândești *Ceahlău *Cordun *Costișa *Crăcăoani *Dămuc *Dobreni *Doljești *Dragomirești *Drăgănești *Dulcești *Dumbrava Roșie *Farcașa *Făurei *Gârcina *Gherăești *Ghindăoani *Girov *Grințieș *Grumăzești *Hangu *Horia *Icușești *Ion Creangă *Mărgineni *Moldoveni *Negrești *Oniceni *Păstrăveni *Pângărați *Petricani *Piatra Șoimului *Pipirig *Podoleni *Poiana Teiului *Poienari *Răucești *Războieni *Rediu *Români *Ruginoasa *Sagna *Săbăoani *Săvinești *Secuieni *Stănița *Ștefan cel Mare *Tarcău *Tașca *Tazlău *Tămășeni *Timișești *Trifești *Tupilați *Țibucani *Urecheni *Valea Ursului *Văleni *Vânători-Neamț *Zănești == Väestö == Vuonna 2011 tehdyn väestönlaskennan mukaan piirikunnassa oli 452 900 asukasta ja sen väestötiheys oli 76,81 asukasta neliökilometrillä. Piirikunnan asukkaista romanialaisia on 98,25 %, romaneja 1,48 %, lipovaneja 0,05 % ja unkarilaisia 0,04 %.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 357 348 1956 419 949 1966 470 206 1977 532 096 1992 578 420 2002 554 516 2004 570,367 2011 452 900 == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Dâmbovița (piirikunta)

Dâmbovița on piirikunta Romanian Munteniassa. Piirikunnan pääkaupunki on Târgoviște. Sen pinta-ala on 4 054 km² ja siellä on noin 512 668 asukasta (vuonna 2014). == Maantiede == Piirikunnan pinta-ala on yhteensä 4 054 km². Alueella on kolmea eri maastonmuotoa: vuoristoa, ylänköä ja alankoa. Dâmbovițan piirikunta rajautuu idässä Ilfovin ja Prahovan piirikuntiin, lännessä Argeșin piirikuntaan, pohjoisessa Brașovin piirikuntaan sekä etelässä Teleormanin ja Giurgiun piirikuntiin. == Kaupungit ja kunnat == === Kaupungit === * Târgoviște * Moreni * Găești * Pucioasa * Titu * Fieni === Kunnat === *Aninoasa *Băleni *Bărbulețu *Bezdead *Bilciurești *Braniștea *Brănești *Brezoaele *Buciumeni *Bucșani *Butimanu *Cândești *Ciocănești *Cobia *Cojasca *Comișani *Conțești *Corbii Mari *Cornățelu *Cornești *Costeștii din Vale *Crângurile *Crevedia *Dărmănești *Dobra *Doicești *Dragodana *Dragomirești *Finta *Glodeni *Gura Foii *Gura Ocniței *Gura Șuții *Hulubești *I. L. Caragiale *Iedera *Lucieni *Ludești *Lungulețu *Malu cu Flori *Mănești *Mătăsaru *Mogoșani *Moroeni *Morteni *Moțăieni *Niculești *Nucet *Ocnița *Odobești *Petrești *Pietroșița *Poiana *Potlogi *Produlești *Pucheni *Răcari *Răzvad *Runcu *Sălcioara *Slobozia Moară *Șelaru, Dâmbovița *Șotânga *Tărtășești *Tătărani *Uliești *Ulmi *Văcărești *Valea Lungă *Valea Mare *Văleni-Dâmbovița *Vârfuri *Vișina *Vișinești *Voinești *Vulcana-Băi == Väestö == Vuoden 2011 väestönlaskennan mukaan piirikunnassa oli 501 996 asukasta ja sen väestötiheys oli 134 asukasta neliökilometrillä. Se on tiheimmin asuttu piirikunta Romaniassa. Piirikunnan asukkaista romanialaisia on 96 %, romaneja 3 %.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 409 272 1956 438 985 1966 453 241 1977 527 620 1992 562 041 2002 541 763 2011 501 996 == Lähteet == == Aiheesta muualla == * Piirikunnan viralliset internetsivut Dambovita
Galați (piirikunta)

Galați on piirikunta Romanian Moldaviassa. Piirikunnan pääkaupunki on Galați. Sen pinta-ala on 4 466 km², ja siellä on noin 494 349 asukasta (vuonna 2021). == Maantiede == Piirikunnan pinta-ala on yhteensä 4 466 km². Alueella virtaavat Prut- ja Siretjoet, jotka yhdistyvät Tonavaan Tulcean piirikunnan rajalla. Galațin piirikunta rajautuu idässä Moldovan tasavallan Cahulin piiriin, lännessä Vrancean piirikuntaan, pohjoisessa Vasluin piirikuntaan sekä etelässä Brăilan ja Tulcean piirikuntiin. == Kaupungit ja kunnat == === Kaupungit === * Galați * Tecuci * Târgu Bujor * Berești === Kunnat === *Bălăbănești *Bălășești *Băleni *Băneasa *Barcea *Berești *Berești-Meria *Brăhășești *Braniștea *Buciumeni *Cavadinești *Cerțești *Corni *Corod *Cosmești *Costache Negri *Cuca *Cudalbi *Cuza Vodă *Drăgănești *Drăgușeni *Fârțănești *Foltești *Frumușița *Fundeni *Ghidigeni *Gohor *Grivița *Independența *Ivești *Jorăști *Liești *Măstăcani *Matca *Movileni *Munteni *Nămoloasa *Negrilești *Nicorești *Oancea *Pechea *Piscu *Poiana *Priponești *Rădești *Rediu *Scânteiești *Schela *Șendreni *Slobozia Conachi *Smârdan *Smulți *Suceveni *Țepu *Tudor Vladimirescu *Tulucești *Umbrărești *Valea Mărului *Vânători *Vârlezi *Vlădești == Väestö == Vuoden 2021 väestönlaskennan arvion mukaan piirikunnassa oli 494 349 asukasta, ja sen väestötiheys oli 110,7 asukasta neliökilometrillä. Piirikunnan asukkaista romanialaisia on 98 prosenttia, venäläisiä, ukrainalaisia ja romaneja 2 prosenttia.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 341 797 1956 396 138 1966 474 279 1977 581 561 1992 641 011 2002 619 556 2011 507 402 == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Giurgiu (piirikunta)

Giurgiu on piirikunta Romanian Munteniassa. Piirikunnan pääkaupunki on Giurgiu. Sen pinta-ala on 3 526 km² ja siellä on noin 278 425 asukasta (vuonna 2014). == Maantiede == Piirikunnan pinta-ala on yhteensä 3 526 km². Eteläosan rajan Bulgarian kanssa muodostaa Tonava. Giurgiun piirikunta rajautuu idässä Călăraşin piirikuntaan, lännessä Teleormanin piirikuntaan, pohjoisessa Ilfovin ja Dâmboviţan piirikuntiin sekä etelässä Bulgarian Rusen ja Silistran alueisiin. == Kaupungit ja kunnat == === Kaupungit === * Giurgiu * Bolintin- Vale * Mihăilești * Dealu === Kunnat === *Adunații-Copăceni *Băneasa *Bolintin-Deal *Bucșani *Bulbucata *Buturugeni *Călugăreni *Clejani *Colibași *Comana *Cosoba *Crevedia Mare *Daia *Florești-Stoenești *Frătești *Găiseni *Găujani *Ghimpați *Gogoșari *Gostinari *Gostinu *Grădinari *Greaca *Herăști *Hotarele *Iepurești *Izvoarele *Joița *Letca Nouă *Malu *Mârșa *Mihai Bravu *Ogrezeni *Oinacu *Prundu *Putineiu *Răsuceni *Roata de Jos *Săbăreni *Schitu *Singureni *Slobozia *Stănești *Stoenești *Toporu *Ulmi *Valea Dragului *Vânătorii Mici *Vărăști *Vedea == Väestö == Vuoden 2011 väestönlaskennan mukaan piirikunnassa oli 265 494 asukasta ja sen väestötiheys oli 84 asukasta neliökilometrillä. Piirikunnan asukkaista romanialaisia on 96 %, romaneja 3,5 %.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 313 793 1956 325 045 1966 320 120 1977 327 494 1992 313 352 2002 297 859 2011 265 494 == Katso myös == * Luettelo Valakian hallitsijoista == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Ilfov (piirikunta)

Ilfov on piirikunta Romanian Munteniassa. Ilfovin piirikunta ympäröi joka puolelta maan pääkaupunkia Bukarestia, joka ei kuulu piirikuntaan vaan on hallinnollisesti itsenäinen metropolialue. Ilfovilla ei ole varsinaista pääkaupunkia, vaan piirikunnan hallintoelimet sijaitsevat Bukarestissa, Otopenissa ja Bufteassa. Piirikunnan pinta-ala on 1 583 km² ja siellä on noin 417 825 asukasta (vuonna 2014). == Maantiede == Piirikunnan pinta-ala on yhteensä 1 583 km². Se sijaitsee alangolla Argeş- ja Ialomiţajokien välissä. Ilfovin piirikunta rajautuu idässä Ialomiţan ja Călăraşin piirikuntiin, lännessä Dâmbovițan piirikuntaan, pohjoisessa Prahovan piirikuntaan sekä etelässä ja idässä Giurgiun piirikuntaan. == Kaupungit ja kunnat == === Kaupungit === *Buftea *Otopeni *Voluntari *Bragadiru *Chitila *Popești- Leordeni *Pantelimon === Kunnat === * Periș * Ciolpani * Gruiu * Nuci * Snagov * Grădiștea * Moara Vlăsiei * Balotești * Corbeanca * Dascălu * Petrăchioaia * Tunari * Ștefăneștii de Jos * Afumați * Găneasa * Mogoșoaia * Dragomirești Vale * Chiajna * Dobroiești * Brănești * Ciorogârla * Domnești * Clinceni * Glina * Cernica * Cornetu * Jilava * Berceni * Dărăști * 1 Decembrie * Vidra == Väestö == Vuoden 2011 väestönlaskennan mukaan piirikunnassa oli 364 241 asukasta ja sen väestötiheys oli 188 asukasta neliökilometrillä. Se oli ainoa piirikunta, jonka väkiluku kasvoi edellisestä väestönlaskennasta. Piirikunnan asukkaista romanialaisia on 96,05 %, muita 3,95 %.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 167 533 1956 196 265 1966 229 773 1977 287 738 1992 286 965 2002 300 123 2011 364 241 == Katso myös == * Luettelo Valakian hallitsijoista == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Uno Onkinen

Uno Onkinen (s. 4. marraskuuta 1922 Äänekoski – 7. helmikuuta 1994 Helsinki) oli suomalainen balettitanssija, joka oli kiinnitettynä Suomen Kansallisoopperan balettikuntaan. Onkinen esiintyi tanssijana kolmessa elokuvassa. Hän sai Pro Finlandia -mitalin 1967. ==Filmografia== *Yövartija vain... (1940) *Kulkurin valssi (1941) *Naimisiin päiväksi (1946) *Pimeänpirtin hävitys (1947) *Kaunis Veera eli Ballaadi Saimaalta (1950) *Rion yö (1951) *Mitäs me taiteilijat (1952) *Pessi ja Illusia (1954) (Maantieritari) *Juha (1956) (tanssijoita) *Toivelauluja (1961) (hamppari, tanssisolisti) ==Lähteet== * Luokka:Suomalaiset balettitanssijat Luokka:Pro Finlandia -palkitut Luokka:Vuonna 1922 syntyneet Luokka:Vuonna 1994 kuolleet
Ford Taunus Transit

250px|thumb|Ford Taunus Transit Ford Taunus Transit (1953–1961 FK 1000/1250) on Fordin vuosina 1953–1965 valmistama pakettiauto. Ensimmäinen prototyyppi esiteltiin vuonna 1952. Taunus Transitin korvaajaksi tuli Ford Transit. Ensimmäinen tuotantomalli ilmestyi vuonna 1953. Voimanlähteenä oli 1,2-litrainen sivuventtiilikone, jossa oli 38 hevosvoimaa. Moottori sijaitsi etuakselin etupuolella, joten painopiste oli liian edessä, jolloin auton hallinta ääritilanteissa oli hankalaa – kerrotaan, että lukkojarrutuksessa auto saattoi pyörähtää keulan kautta ympäri. Kaikki ensimmäiset mallit pohjautuivat samaan runkorakenteeseen ja tekniikkaan. Ensimmäisten ja viimeisien mallien ulkonaiset piirteet olivat lähes samanlaiset eli vanhemman mallin ovet sopivat uudempien mallien tilalle. Oven valmistustekniikka oli muuttunut, uudemman oven runkorakenne oli valmistettu prässäämällä, kun vanhempi ovi oli tehty kehystekniikalla. Uusien mallien ovenkahvat olivat pintapeltiin upotettuja Ensimmäisissä malleissa oli vilkkuviikset kyljissä. (Taunus Transitissa oli myös vilkkuviiksien paikat, mutta ne olivat avaamatta). Ensimmäisissä malleissa oli vain yksi takajarruvalo, joka sijaitsi keskellä takaovea. Taunus Transit Luokka:Pakettiautot Luokka:1950-luvun autot Luokka:1960-luvun autot
Mihaela Melinte

Mihaela Melinte (s. 27. maaliskuuta 1975 Bacău) on romanialainen moukarinheittäjä. Hän piti hallussaan moukarinheiton nuorten maailmanennätystä tuloksella 76,07 m ja hän piti hallussaan naisten maailmanennätystä vuoden 2005 heinäkuuhun, jolloin venäläinen Tatjana Lysenko otti ennätyksen haltuunsa. Melinte on myös Euroopan- ja maailmanmestari, mutta hän ei koskaan kilpaillut kesäolympialaisissa. Sydneyn olympialaisissa 2000 hänet haettiin kesken karsintakilpailun pois kilpailupaikalta, sillä hän oli antanut positiivisen dopingnäytteen aikaisemmin kesällä. Myöhemmin hän sai kahden vuoden kilpailukiellon nandrolonin käytöstä. ==Lähteet== * Luokka:Romanialaiset moukarinheittäjät Luokka:Dopingrikkomuksesta tuomitut romanialaiset Luokka:Dopingrikkomuksesta tuomitut yleisurheilijat Luokka:Vuonna 1975 syntyneet Luokka:Elävät henkilöt
Apostrophe (’)

Apostrophe (') on Frank Zappan studioalbumi, joka julkaistiin 22. huhtikuuta, 1974. Se oli Zappan suurin kaupallinen menestys ja myi kultaa 7. maaliskuuta, 1976. Zappa tosin totesi sittemmin, että levyn ykköspuolen ensimmäisestä neljästä kappaleesta myöhemmin editoitu 3-minuuttinen 'hitti' pääsi vahingossa listoille. Zappa juhli tapausta vuokraamalla orkesterin soittamaan Jesus Christ Superstaria levy-yhtönsä Warner Brothersin toimistorakennuksen edustalla. Jatkaen kaupallista läpimurtoa Over-Nite Sensationin (1973) jälkeen, albumi on samantapainen sekoitus lyhyitä lauluja, joissa on mukana Zappan omalaatuista huumoria ja kompleksisia musikaalisia sovituksia. Levyn sanoitusten teemat ovat eriskummallisia ja vaikeaselkoisia, poikkeuksena George Duken sävellys "Uncle Remus", joka on laajennus Zappan tuntemuksille rasistisesta epäharmoniasta, joita oli mukana hänen aikaisemmalla kappaleellaan "Trouble Every Day". Creamin basistin Jack Brucen väitetään albumin kannessa soittavan bassokitaraa levyllä. Puolalaisen rocklehden Tylko Rockin haastattelussa hän kuitenkin kertoo, ettei ollut soittanut albumilla ainuttakaan bassokohtaa, vain selloa. Apostrophe (') ja aikaisempi levy Over- Nite Sensation, molemmat nauhoitettu likimain samalla muusikkoryhmällä, ovat Classic Albums-dokumenttisarjan jakson aiheena, joka julkaistiin DVD:llä 1. kesäkuuta, 2007. ==Kappalelista== # Don’t Eat the Yellow Snow (2:07) # Nanook Rubs It (4:38) # St. Alfonzo’s Pancake Breakfast (1:50) # Father O’Blivion (2:18) # Cosmik Debris (4:14) # Excentrifugal Forz (1:33) # Apostrophe (5:50) # Uncle Remus (2:44) # Stink-Foot (6:33) ==Arvostelut== *All Music Guide: Apostrophe (') Apostrophe (')
Mustaviuhkaevä

Mustaviuhkaevä (Austrolebias nigripinnis), entiseltä nimeltään helmiviuhkapyrstö, on hammaskarppikaloihin kuuluva kausikala. == Koko ja ulkonäkö == Mustaviuhkaevä kasvaa noin 7 cm pitkäksi. Siinä on tummalla pohjalla vaaleita helmimäisiä kuvioita. Evien reunassa on neonsininen raita. == Alkuperä == Mustaviuhkaevä on kotoisin Etelä-Amerikasta: Argentiinasta, Uruguaystä ja Paraguaystä == Käyttäytyminen ja lisääntyminen == Mustaviuhkaevät ovat kausikaloja, joiden hedelmöittyneet munat kuivuvat ennen kuoriutumistaan. Ne ovat sopeutuneet elämään lammikoissa, jotka kuivuvat kuivan kauden aikana. Akvaarioharrastajat levittävät altaan pohjalle turvetta, johon Mustaviuhkaevät kaivavat munansa. Turvetta kuivatellaan kuutisen viikkoa. Sen jälkeen voi simuloida sadekautta laittamalla turpeen munineen veteen, ja munat kuoriutuvat. Koiraat ovat aggressiivisia toisilleen, eikä samassa altaassa voi pitää kahta koirasta, koska ne taistelevat toisen kuolemaan asti.Killies com (myös kuvia) == Vesiolot ja ravinto== Mustaviuhkaevät syövät matoja ja hyönteisiä. == Lähteet == Luokka:Akvaariokalat Luokka:Hammaskarppikalat
Libya (mytologia)

Libya () oli kreikkalaisessa mytologiassa Epafoksen, Egyptin kuninkaan ja Zeuksen pojan, ja Memfiin tytär. Poseidon makasi Libyan väkisin, ja tämän suhteen seurauksena syntyivät kaksoispojat Agenor ja BelosApollodoros, Bibliotheke ('Kirjasto') 2.1.4 (engl. käännös). Joidenkin lähteiden mukaan heillä oli myös poika nimeltä LeleksPausanias: Periegesis tes Hellados ('Kreikan kuvaus') 1.44.3 (engl. käännös). Libya oli myös Afrikan henkilöitymä, ja antiikin Kreikassa nimi viittasikin Egyptin takaiseen Afrikkaan. == Lähteet == Luokka:Kreikkalainen mytologia
Christopher Williams

Christopher Williams (s. 15. maaliskuuta 1972) on jamaikalainen pikajuoksija. Sydneyn olympialaisissa 2000 Williams sijoittui Jamaikan viestijoukkueessa 4×100 metrin viestissä neljänneksi ja 4×400 metrin viestissä alun perin kolmanneksi. Pitkän viestin joukkue nousi myöhemmin toiseksi kun Antonio Pettigrew'n dopingtapauksen vuoksi Yhdysvallat hylättiin.Christopher Williams Sports Reference LLC Edmontonin MM-kilpailuissa 2001 hän voitti hopeaa 200 metrin matkalla ja hopeaa 4×400 metrin viestissä, kun viestin alun perin voittanut Yhdysvaltain joukkue hylättiin. Vuonna 2001 hänet valittiin Jamaikan parhaaksi urheilijaksi. Hän on osallistunut kesäolympialaisiin kolmesti, vuosina 2000, 2004 sekä 2008 ja edennyt 200 m välieriin joka kerta. Vuonna 2010 Williams sai kahden vuoden kilpailukiellon. Hänen dopingnäytteestään oli löytynyt merkkejä amfetamiinista. Williamsin mukaan hän oli saanut aineen käyttämästään flunssalääkkeestä, jonka käytön hän oli ilmoittanut dopingnäytettä otettaessa. ==Lähteet== ==Aiheesta muualla== * Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Dopingrikkomuksesta tuomitut jamaikalaiset Luokka:Dopingrikkomuksesta tuomitut yleisurheilijat Luokka:Vuonna 1972 syntyneet Luokka:Elävät henkilöt
Arja Nieminen

Arja Kyllikki Nieminen-Rastas (s. 25. joulukuuta 1943 Helsinki) on suomalainen balettitanssija, joka oli kiinnitettynä Suomen Kansallisbalettiin vuodesta 1961 vuoteen 1985. Solistitanssijaksi hän nousi 1967. Teknisesti varma ja karismaattinen Nieminen on tanssinut pääosia muun muassa Pähkinänsärkijässä, Joutsenlammessa, Gisellessä, Romeossa ja Juliassa ja Heijastuksia (Lemminkäisen äiti, 1985). == Tunnustukset == * Pro Finlandia -mitali vuonna 1982. * Näyttämötaiteen Kultainen ansiomerkki vuonna 1982. == Lähteet == == Aiheesta muualla == * Luokka:Suomalaiset balettitanssijat Luokka:Pro Finlandia -palkitut Luokka:Vuonna 1943 syntyneet Luokka:Elävät henkilöt
Fédération Internationale de Motocyclisme

Fédération Internationale de Motocyclisme (FIM) on kansainvälinen moottoripyöräilyliitto, jonka päämäja on Geneven lähellä Miesissä, Sveitsissä. Liitto on perustettu 21. joulukuuta 1904 Pariisissa nimellä Fédération Internationale des Clubs Motocyclistes. FIM hallinnoi useita kansainvälisiä moottoripyöräurheilukilpailuja, joita ovat muun muassa enduro-, motocross-, moottoripyörätrial-, ratamoottoripyöräily-, supermoto-, sähköpyörä-, erämaa- ajo- ja ratakilpailuja (mm. speedway). FIM edustaa kansallisia liittoja, joita liitossa on 118. Suomalainen jäsenjärjestö on Suomen Moottoriliitto. == Lähteet == == Aiheesta muualla == * Viralliset kotisivut
Pohjantähti-opisto

Pohjantähti-opisto on kansanopisto, jonka kotipaikka on Kemi. Opiston hallinto sijaitsee Keminmaassa. Pohjantähti-opisto on yhteiskunnallisesti, uskonnollisesti ja poliittisesti sitoutumaton kansanopisto, joka järjestää vapaan sivistystyön piiriin kuuluvaa koulutusta. Opetusta annetaan sekä linja- että kurssimuotoisesti. Opisto toteuttaa ja hallinnoi myös erilaisia kehittämishankkeita ja projekteja. Opetuskieli on suomi. Pohjantähti-opiston tavoitteena on edistää henkistä kasvua ja kohottaa yleissivistystä lisäämällä yhteiskunnallisia taitoja, täydentää ammatillista osaamista ja auttaa opiskelijoiden etenemistä opinnoissa ja työelämässä. Opisto sai toimiluvan 1. elokuuta 2007. Sen myötä aloitettiin opetuksen antaminen linjamuotoisessa koulutuksessa sekä lyhytkursseilla. Pysyvän kansanopiston ylläpitämisluvan opisto sai opetusministeriöltä 8. syyskuuta 2009. Pohjantähden on perustanut Paavo Väyrynen. ==Lähteet== ==Aiheesta muualla== * Pohjantähti-opiston kotisivut Luokka:Suomen kansanopistot Luokka:Keminmaan oppilaitokset
Denton Cooley

Denton Arthur Cooley (22. elokuuta 1920 Houston, Texas – 18. marraskuuta 2016 Houston, Texas) oli yhdysvaltalainen lääkäri, joka tuli tunnetuksi yhtenä sydänkirurgian pioneereista. Cooley valmistui Texasin yliopistosta ja Johns Hopkinsin yliopistosta. Hän suoritti Yhdysvaltain ensimmäisen onnistuneen sydämensiirron Houstonissa kesäkuussa 1968 ja asensi 4. huhtikuuta 1969 ensimmäisenä ihmiselle keinosydämen, jonka oli suunnitellut tohtori Domingo Liotta. Cooley sai työstään Presidential Medal of Freedomin. Hän oli Michael E. DeBakeyn pitkäaikainen kilpailija sydänkirurgian alalla. == Lähteet == Luokka:Yhdysvaltalaiset kirurgit Luokka:Presidential Medal of Freedom Luokka:Vuonna 1920 syntyneet Luokka:Vuonna 2016 kuolleet
Elijah Muhammad

Elijah Muhammad (oik. Elijah Poole 7. lokakuuta 1897, Sandersville, Georgia – 25. helmikuuta 1975 Chicago, Illinois) oli Nation of Islam -järjestön johtaja vuodesta 1934 aina kuolemaansa vuoteen 1975 asti. == Elämä == Elijah Muhammad, syntymänimeltään Elijah Poole, syntyi Georgian osavaltiossa 13 lapsen vuokraviljelijäperheeseen. Hänen isänsä oli Willie Poole, Sr. (1868–1942) ja hänen äitinsä Mariah Hall (1873–1958). 16-vuotiaana hän jätti kodin ja lähti matkustamaan ympäri Yhdysvaltoja. Vuonna 1917 hän meni naimisiin Clara Evansin (myöhemmin Äiti Clara Muhammed) kanssa. Vuonna 1923 hän asettui asumaan Detroitiin, missä hän työskenteli autotehtaassa. Muhammad tutustui 1930-luvun alussa Wallace Fard Muhammadiin. Fard Muhammad oli tuolloin jo perustanut Temple of Islam -järjestön Detroitissa. Muhammad määrättiin lähtemään Detroitista 26. toukokuuta 1931. Hän lähti kaupungista ja katosi vuonna 1934. Hän ryhtyi käyttämään Fardilta saamaansa nimeä Elijah Muhammad ja nousi Nation of Islam -järjestön johtajaksi. Vuonna 1942 Muhammad pidätettiin Washingtonissa, muun muassa siksi, että hän oli kehottanut NOI:n jäseniä välttämään asepalvelusta sodan aikana. Muhammad joutui vankilaan neljäksi vuodeksi. Hänet on haudattu Illinoisin Thorntoniin. Elijah Muhammadin kuoleman jälkeen hänen poikansa Warith Deen Muhammed nousi Nation of Islam -järjestön johtajaksi. 1990-luvun alussa Elijah Muhammadin mukaan nimettiin katu Elijah Muhammad Boulevard Detroitissa. == Perhe == Muhammadin poika Jabir Herbert Muhammad toimi nyrkkeilijä Muhammad Alin managerina vuosina 1965–1991 ja Muhammadin lapsenlapsi, Ozier Muhammed, on The New York Times -lehden valokuvaaja ja Pulitzer-palkinnon saaja. == Lähteet == Luokka:Afroamerikkalaiset Luokka:Yhdysvaltalaiset uskonnolliset johtajat Luokka:Nation of Islam Luokka:Vuonna 1897 syntyneet Luokka:Vuonna 1975 kuolleet
Bangin’ on Wax

Bangin' on Wax on gangsta rap -albumi, jonka artisteina ovat katujengit Crips ja Bloods. Albumia on myyty yli 400 000 kappaletta. ==Kappaleluettelo == # Nimi Aika 1 "Gangsta Talk" (Bloods & Crips) 3:10 2 "Bangin' on Wax" (Duet: Bloods & Crips) 3:47 3 "Shuda Beena B-Dog" 3:41 4 "C-Sick" 4:09 5 "Rip a Crab in Half" 4:00 6 "Piru Love" 6:12 7 "No Way Out" 3:59 8 "I Killed Ya Dead Homies" 3:33 9 "C-K Ride" 4:15 10 "Crippin' Ain't Easy" 5:18 11 "Crazy Lil' Nigga" 0:18 12 "Another Slob Bites the Dust" 3:49 13 "Crip, Crip, Crip" 3:50 14 "Puttin' in Work" 5:26 15 "Steady Dippin'" 4:23 16 "Mackin' to Slob Bitches" 5:51 17 "K's Up" 4:47 18 "Bro Dahwood-Transmigrator of the Soul" 0:44 Luokka:Vuoden 1993 albumit Luokka:Crips Luokka:Bloods Luokka:Yhdysvaltalaiset albumit
Sam Gibbons

Sam Melville Gibbons (20. tammikuuta 1920 – 10. lokakuuta 2012) oli yhdysvaltalainen demokraattisen puolueen poliitikko, koulutukseltaan lakimies. Tampassa, Floridassa syntynyt Gibbons valmistui Henry B. Plant High Schoolista ja Floridan yliopistosta. Hän sai toisen maailmansodan aikaisesta palveluksestaan Pronssitähden. Gibbons istui vuosina 1953–1958 Floridan edustajainhuoneessa ja sen jälkeen vuosina 1959–1962 Floridan senaatissa. Gibbons oli Yhdysvaltain kongressin pitkäaikainen jäsen; hän istui liittovaltion edustajainhuoneessa vuosina 1963–1997. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1920 syntyneet Luokka:Vuonna 2012 kuolleet
Georges Marchais

thumb|185px|Georges Marchais Georges René Louis Marchais (7. kesäkuuta 1920 La Hoguette – 16. marraskuuta 1997 Pariisi) oli ranskalainen poliitikko. Hän toimi Ranskan kommunistisen puolueen pääsihteerinä vuosina 1972–1994 ja oli ehdokkaana vuoden 1981 presidentinvaaleissa.Georges Marchais Encyclopædia Britannica Online Academic Edition. Viitattu 26.11.2015. Marchais oli alkuperäiseltä ammatiltaan mekaanikko. Hänestä tuli vuonna 1946 Issy-les- Moulineaux’ssa toimineen metallityöläisten ammattiliiton sihteeri, ja seuraavana vuonna hän liittyi kommunistiseen puolueeseen. Hän eteni puolueessa nopeasti ja hänet valittiin vuonna 1956 keskuskomiteaan. Vuonna 1972 Marchais valittiin puoluesihteeriksi. Samana vuonna hän neuvotteli sosialistipuolueen johtajan François Mitterrandin ja vasemmistoradikaalin puolueen Robert Fabren kanssa vasemmiston yhteisen vaaliohjelman, jonka oli tarkoitus luoda pohja suurelle vaaliliitolle. Marchais valittiin itse Ranskan kansalliskokoukseen ensi kerran vuoden 1973 vaaleissa. Hänen johdollaan kommunistit tukivat vuoden 1974 presidentinvaaleissa vasemmiston yhteisenä ehdokkaana olleen Mitterrandin ehdokkuutta, mutta tämä ei tullut valituksi. Vuonna 1977 kommunistien ja sosialistien yhteistyö katkesi, jolloin Marchais omaksui aiempaa jyrkemmän linjan ja läheni kannoissaan Neuvostoliittoa. Tämä ei kuitenkaan lisännyt kommunistien kannatusta. Marchais oli puolueensa ehdokkaana huhtikuun 1981 presidentinvaaleissa, mutta hän sai vain 15,3 prosenttia äänistä, mikä oli kommunistien ehdokkaan siihen mennessä huonoin äänisaalis toisen maailmansodan jälkeisenä aikana. Puolueen kannatus mureni vähitellen seuraavan vuosikymmenen aikana. Marchais vetäytyi lopulta puoluesihteerin tehtävistä tammikuussa 1994. Hän jatkoi kansalliskokousedustajana kevääseen 1997 asti.Georges MARCHAIS Assemblée Nationale. Viitattu 26.11.2015. ==Lähteet== Luokka:Ranskalaiset kommunistit Luokka:Ranskalaiset poliitikot Luokka:Ranskalaiset europarlamentaarikot Luokka:Vuonna 1920 syntyneet Luokka:Vuonna 1997 kuolleet
The Italian Job

The Italian Job on vuonna 2003 ensi-iltansa saanut elokuva. Se on uusintaversio vuonna 1969 ilmestyneestä elokuvasta Riehakas ryöstö. Elokuvasta on valmistunut myös videopeli The Italian Job. == Roolit == == Lähteet == == Aiheesta muualla == * Virallinen sivusto Luokka:Vuoden 2003 yhdysvaltalaiset elokuvat Luokka:Vuoden 2003 ranskalaiset elokuvat Luokka:Vuoden 2003 brittiläiset elokuvat Luokka:F. Gary Grayn ohjaamat elokuvat Luokka:Yhdysvaltalaiset uudelleenfilmatisoinnit Luokka:Yhdysvaltalaiset toimintaelokuvat Luokka:Ranskalaiset toimintaelokuvat Luokka:Brittiläiset toimintaelokuvat Luokka:Ranskalaiset uudelleenfilmatisoinnit
Marianne Ihalainen

Marianne Ihalainen (s. 22. helmikuuta 1967 Tampere) on suomalainen jääkiekkovalmentaja ja pelaajauransa lopettanut jääkiekkohyökkääjä. Ihalainen aloitti naisten jääkiekon pääsarjassa jo vuonna 1982. Hän pelasi koko hänen lähes 20 kautta kestäneen uransa Ilveksessä. SM-sarjassa Ihalainen voitti 8 kultaa, 4 hopeaa ja 4 pronssia. Yhteensä hän teki 379 ottelussa tehot 357+307. Hän pelasi Ilveksessä numerolla 16, ja pelaajauransa loputtua Ilves jäädytti hänen pelinumeronsa. Jäädytys oli ensimmäinen naisten SM-sarjassa. Maajoukkueessa Ihalainen pelasi viisi kertaa MM- ja EM-kisoissa sekä edusti Suomea Naganon olympialaisissa. Mitaleita kertyi neljä EM-kultaa, 5 MM- pronssia, sekä olympia- että EM-pronssi. Yhteensä arvokisapelejä Ihalaiselle kertyi 116 pisteillä 73+64. Pelaajauransa jälkeen Ihalainen on jatkanut naisjääkiekon parissa valmentajana. Hän johdatti Ilveksen kultaan, kahteen hopeaan ja pronssiin SM-sarjassa kausina 2002–2006. Maajoukkueessa hän on toiminut alle 20-vuotiaiden naisten maajoukkueen valmentajana vuodet 2003–2006 ja vuodesta 2006 eteenpäin Ihalainen on ollut naisten maajoukkueen valmentaja ja joukkueenjohtaja. Vuonna 2007 Ihalainen aateloitiin Riikka Välilän (o.s. Nieminen) kanssa ensimmäisinä naisina Jääkiekkoleijonaksi. == Lähteet == * Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Suomalaiset olympiamitalistit Luokka:Vuonna 1967 syntyneet Luokka:Elävät henkilöt
Aarnitoko

Aarnitoko (Horizocerus hartlaubi, aiemmin Tockus hartlaubi) on afrikkalainen sarvinokkien heimoon kuuluva lintulaji. John Gould nimesi lajin Gustav Hartlaubin kunniaksi. Aarnitoko jaetaan kahteen alalajiin: * Horizocerus hartlaubi hartlaubi (Gould, 1861) – Guineasta ja Sierra Leonesta Gaboniin ja Kongoon * Horizocerus hartlaubi granti (Hartert, 1895) – Kongon demokraattisesta tasavallasta ja Kongon tasavallasta läntiseen Ugandaan Vuodesta 2014 lähtien BirdLife International ja IUCN ovat käsitelleet alalajia granti omana lajinaan. == Lähteet == == Bibliografia == * Luokka:Sarvinokkalinnut
Rollin’ 20’s Crips

Rollin’ 20’s Crips on Kalifornian Long Beachin paikallinen mustien katujengi. Rollin’ 20’s -jengillä on Cripsin parissa useita sisarjaostoja, joiden nimet ovat vastaavia numeroinnin vain muuttuessa (Rollin’ 30’s, Rollin’ 60’s, Rollin’ 80’s jne.) Nimessä oleva kymmennumero tulee siitä kadun numerosta, jota jengi ”hallinnoi”. == Kuuluisia Rollin’ 20’s -jäseniä == * Snoop Dogg == Lähteet == *Kody Scott: Monster - Crips-jengiläisen muistelmat, Desura 2000, ISBN 952-5339-06-8. Luokka:Crips-setit
LaSexta

laSexta on espanjalainen televisiokanava, joka aloitti lähetyksensä keväällä 2006. Se on Espanjan kuudes valtakunnallinen televisiokanava, josta tulee myös sen nimi. laSextan ohjelmisto muodostuu sarjoista ja urheilusta. Ulkomaalaistuotannoista kanava esittää muun muassa sarjoja Bones, Kova laki, Kovan onnen kundi, Pako, Shark ja Sopranos.Series y Programas laSexta. Luettu 12. marraskuuta 2007. laSextalla on Espanjan jalkapalloliigan esitysoikeudet ja vuosien 2009 - 2013 välillä yksinoikeus autourheilun Formula 1 -kilpailuiden esittämiseen Espanjassa. F1-lähetysten ja jalkapallon lähetysoikeudet ovat myös autonomisten televisioiden liitolla Fortalla. Kanava esitti myös jalkapallon MM-kilpailut 2006 sekä koripallon MM-kilpailut 2006 ja EM-kilpailut 2007. laSextan omistaa Gestora de Inversiones Audiovisuales La Sexta -osakeyhtiö, jonka hallituksen puheenjohtajana toimii näyttelijänäkin tunnettu Emilio Aragón.Equipo Directivo laSexta. Luettu 12. marraskuuta 2007. Espanjaa vuoden 2008 euroviisuihin edustamaan lähtenyt hahmo Rodolfo Chikilicuatre sai alkunsa kanavan myöhäisillan Buenafuente-ohjelmassa. == Lähteet == == Aiheesta muualla == * laSextan sivusto Sexta, La Luokka:Vuonna 2006 perustetut televisiokanavat
Berlin

Nimi Berlin voi viitata useisiin eri asioihin, henkilöihin ja paikkoihin: == Henkilöitä == * Ariana Berlin (s. 1987), yhdysvaltalainen voimistelija * Boris Berlin (1907–2001), venäläis-kanadalainen säveltäjä ja pianopedagogi * Daniel Berlin (s. 1987), ruotsalainen jääpalloilija * Irving Berlin (1888–1989), yhdysvaltalainen säveltäjä ja sanoittaja * Isaiah Berlin (1909–1997), englantilainen filosofi ja aatehistorioitsija * Jeff Berlin (s. 1953), yhdysvaltalainen basisti * Lucia Berlin (1936–2004), yhdysvaltalainen kirjailija * Nils Johan Berlin (1812–1891), ruotsalainen kemisti * Per Berlin (1921–2011), ruotsalainen painija. == Musiikki == * Berlin, Lou Reedin albumi * Berlin, yhdysvaltalainen yhtye == Paikkoja == * Berliini (), Saksan pääkaupunki === Yhdysvallat === * Berlin, Connecticut * Berlin, Georgia * Berlin, Illinois * Berlin, Kentucky * Berlin, Maryland * Berlin, Massachusetts * Berlin, New Hampshire * Berlin, New Jersey * Berlin, New York * Berlin, Pohjois-Dakota * Berlin, Ohio, Holmesin piirikunta * Berlin, Ohio, Williamsin piirikunta * Berlin, Pennsylvania * Berlin, Vermont * Berlin, Länsi-Virginia == Muita merkityksiä == * SMS Berlin, Saksan keisarikunnan laivaston risteilijä 1903–1916. * M/S Berlin, Gedserin ja Rostockin välillä liikennöivä autolautta
Martin Niemöller

Martin Niemöller (14. tammikuuta 1892 Lippstadt, Saksa – 6. maaliskuuta 1984 Wiesbaden, Saksan liittotasavalta) oli saksalainen evankelinen teologi ja Saksan evankelisen kirkon vaikutusvaltaisimpia johtajia. Niemöller perusti 1933 tunnustuskirkon ja oli Hessenin-Nassaun evankelisen maakirkon johtaja. Hän oli alkujaan meriupseeriFacta 2001, WSOY 1985, 12. osa, palsta 34. Niemöllerin kirjoittamaksi on jäänyt maailmanhistoriaan runo Ensin ne tulivat..., jonka tarkkaa muotoa ei tiedetä, sillä runon sisältö ja järjestys on muuttunut useaan kertaan:Homepage der Martin Niemöller-Stiftung , Harold Marcuse: Martin Niemöller’s famous quotation: „First they came for the Communists” Vuonna 1913 Saksan merivoimien upseeriksi tullut Niemöller palveli Ensimmäisen maailmansodan aikana useissa eri sukellusveneissä vuosina 1915−1918. Hän palveli U-73:lla kapteeniluutnantti Gustav Sießin alaisuudessa lähes koko vuoden 1916, osallistuen miltei kahdenkymmenen aluksen upottamiseen pääosin miinoilla. Alkuvuodesta 1917 saman vuoden kesään Niemöller toimi U-39:n merenkulku-upseerina kapteeniluutnantti Walter Forstmannin alaisuudessa. Tänä aikana U-39 upotti 35 alusta, joiden yhteisvetoisuus oli yli 90 000 bruttorekisteritonnia. Elokuussa 1917 Niemöller määrättiin förstiksi komentajakapteeni Waldemar Kophamelin U-151:lle. Niemöllerin aikana U-151 upotti laivoja yli 55 000 bruttorekisteritonnin edestä. Yliluutnantti Niemöller sai lopulta oman sukellusveneen, UC-67:n, komentoonsa kesällä 1918. UC-67:n päällikkönä hän upotti torpedoilla kolme kauppa-alusta Välimerellä, yhteisvetoisuudeltaan 3 900 bruttorekisteritonnia. Niemöller palkittiin ansioistaan ensimmäisen luokan rautaristillä. Sodan lopulla hän päätti ryhtyä papiksi, mikäli selviäisi. Vuoden 1920 Ruhrin alueen levottomuuksien aikana kansallismielinen konservatiivi Niemöller osallistui Freikorps-liikehdintään, toimien Akademische Wehr Münster -nimisen vapaajoukon kolmannen pataljoonan komentajana.Akademishe Wehr Münster Luettu 22.11.2008 Alkuun kansallissosialisteja kannattanut Niemöller oli myöhemmin 1933 perustamassa kansallissosialisteja vastustavaa Tunnustuskirkkoa yhdessä muun muassa Karl Barthin ja Dietrich Bonhoefferin kanssa. Yhdysvalloissa asunut kirjailija Thomas Mann julkaisi hänen saarnojaan ja kiitti hänen rohkeuttaan. Niemöller joutui keskitysleiriin Sachsenhausenin ja Dachaun keskitysleiriin vuosiksi 1938–1945. Toisen maailmansodan jälkeen hän oli Hessenin-Nassaun evankelisen maakirkon johtaja 1947–1964. Hän toimi ekumeenisessa liikkeessä ja rauhanliikkeessä ja puhui ydinaseriisunnan puolesta. Vuonna 1961 hän nousi Kirkkojen maailmanneuvoston johtoon. ==Tunnustuksia== *Leninin kansainvälinen rauhanpalkinto vuonna 1966 ==Lähteet== Luokka:Saksalaiset ensimmäisen maailmansodan sotilaat Luokka:Saksalaiset papit Luokka:Natsivaltaa vastustaneet saksalaiset Luokka:Vuonna 1892 syntyneet Luokka:Vuonna 1984 kuolleet
Kurt Eisner

Kurt Eisner (14. toukokuuta 1867 Berliini – 21. helmikuuta 1919 München) oli saksalainen sosialistinen poliitikko ja toimittaja. Eisner toimi marraskuussa 1918 julistetun Baijerin vapaavaltion ensimmäisenä pääministerinä. Eisnerin vanhemmat olivat juutalainen tekstiilitehtailija Emanuel Eisner ja Hedwig Levenstein. Hän toimi sosialistisessa liikkeessä ja oli vuosina 1907–1910 Fränkische Tagespost -lehden päätoimittajana ja sen jälkeen vapaana toimittajana Münchenissä. Eisner siirtyi vuonna 1917 Saksan sosiaalidemokraattisesta puolueesta (SPD) uuteen Saksan itsenäiseen sosiaalidemokraattiseen puolueeseen (USPD). Eisner organisoi keväällä 1918 vallankumouksen Wittelsbach-sukuista monarkiaa vastaan Baijerissa ja toimi sen tilalle pystytetyn Baijerin vapaavaltion ensimmäisenä pääministerinä 8. marraskuuta 1918 alkaen. Eisner sai surmansa attentaatissa, kun oikeistoradikaali kansalliskiihkoilija Anton von Arco auf Valley ampui hänet kadulla Münchenissä 21. helmikuuta 1919. Surmaaja selvisi varsin lyhyellä vankeusrangaistuksella ja oli sen jälkeen vapaalla jalalla vuodesta 1925 kuolemaansa vuoteen 1945 saakka. ==Lähteet== == Aiheesta muualla == Luokka:Pääministerit Luokka:Saksalaiset sosiaalidemokraattiset poliitikot Luokka:Saksalaiset henkirikosten uhrit Luokka:Vuonna 1867 syntyneet Luokka:Vuonna 1919 kuolleet
Anssi Koskinen

Anssi Juhani Koskinen (18. elokuuta 1929 Tampere – 26. marraskuuta 2016 Tampere) oli suomalainen jääkiekkoilija, valmentaja, toimittaja ja jääkiekon taustavaikuttaja. Koskisen pelaajaura kesti vuodet 1947–1957. SM-sarjassa hän pelasi TK-V:ssä vuodet 1953–1956. Hän pelasi 1950-luvun alussa myös Ruotsissa Jönköping Södran joukkueessa. Vuodet 1958–1961 Koskinen valmensi TK-V:tä ja luotsasi joukkueen yhteen SM-hopeaan ja kahteen SM-pronssiin. Koskisen vaikutus jääkiekkoon ei jäänyt pelkästään pelaamiseen ja valmentamiseen. Hän otti ensimmäisenä Suomessa käyttöön TK-V:ssä peliasu- ja kaukalomainonnan vuonna 1959. Tämän lisäksi Koskinen on vaikuttanut jääkiekossa Jääkiekkoliiton liittokokousedustajana, SM-sarjaseurojen yhdistyksen johtokunnassa ja SM- liigan johtokunnassa. Hän oli myös vuodet 1957–1961 Kansan Lehden markkinointipäällikkö. . Koskinen toimi Lätkäruutu-nimisen ohjelman toimittajana Tesvisiolla ja Yleisradiolla. Hän piti jääkiekkoa esillä tv- esiintymisissään niin paljon, että häntä pidetään Suomen ensimmäisenä television jääkiekkopakinoitsijanaJääkiekkoleijonat, Anssi Koskinen . Jääkiekkomuseo. Viitattu 15.2.2018.. Suomen Jääkiekkomuseo aateloi Koskisen vuonna 2007 Jääkiekkoleijonaksi jääkiekkovaikuttajana. Hänet palkittiin myös Opetusministeriön ansiomitalilla kullatuin ristein pitkästä työstään urheilun hyväksi. == Lähteet == * === Viitteet === Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Suomalaiset urheiluvaikuttajat Luokka:Suomalaiset urheilutoimittajat Luokka:Vuonna 1929 syntyneet Luokka:Vuonna 2016 kuolleet
Anton von Arco auf Valley

Anton von Padua Alfred Emil Hubert Georg Graf von Arco auf Valley eli Anton Arco-Valley (5. helmikuuta 1897 Sankt Martin im Innkreis, Itävalta – 29. kesäkuuta 1945 Salzburg, ItävaltaArco auf Valley, Anton von, Bibliotheque nationale de France 12.3.2024, viitattu 28.6.2024 ) oli itävaltalais- saksalainen poliittinen aktivisti. Hän ampui Baijerin pääministerin Kurt Eisnerin kadulle Münchenissä 21. helmikuuta 1919. Arco auf Valley oli vahva nationalisti ja osaksi juutalaisesta taustastaan huolimatta antisemitistisesti asennoitunut. Häntä ei kelpuutettu Thule-seuran jäseneksi. Arco auf Valley selvisi lyhyellä vankeudella: hän vapautui vuonna 1925 ehdonalaiseen ja sai vuonna 1927 täyden armahduksen. Arco auf Valleylla oli vaimo ja lapsia. Hän kuoli 48-vuotiaana liikenneonnettomuudessa Salzburgissa. ==Lähteet== Luokka:Itävaltalaiset murhaajat Luokka:Saksalaiset murhaajat Luokka:Vuonna 1897 syntyneet Luokka:Vuonna 1945 kuolleet
Berlin (New Hampshire)

Berlin on kaupunki Coosin piirikunnassa, New Hampshiren osavaltiossa, Yhdysvalloissa. Se sijaitsee Androscoggin River -joen varrella ja White Mountains -vuorijonon ääressä. Vuoden 2000 väestönlaskennassa kaupungin asukasluku oli 10 331\. Sen pinta-ala on 161,8 neliökilometriä ja asukastiheys 64,6 as./km². == Historia == Berlinin perusti Massachusettsin Berlinistä kotoisin ollut Thomas Wheeler vuonna 1829. Kaupunkiin kehittyi sen oivan sijainnin vuoksi nopeasti metsäteollisuutta. Vuonna 1882 skandinavialaiset siirtolaiset perustivat kaupunkiin Yhdysvaltojen ensimmäisen hiihtoseuran, Fridtjof Nansenin mukaan nimetyn Nansen Ski Clubin. Vuonna 1892 Berlinille myönnettiin kaupunginoikeudet. == Aiheesta muualla == * Viralliset sivut Luokka:New Hampshiren kaupungit
Hood Surgeon

Curtis Young (s. joulukuu 1981) on yhdysvaltalainen hip hop -artisti. Hänet tunnetaan lavanimellä Hood Surgeon. Young on Dr. Dren poika. Young on työskennellyt myös Eazy-E:n pojan Lil Eazy-E:n kanssa. Hänen ensimmäinen albuminsa oli Son of a Doctor. ==Diskografia== ===Albumit=== * Son of a Doctor ===Mixtapet=== * The Autopsy of Curtis Young * Prognosis (2007) * Family Tree (2007) ==Aiheesta muualla== * Hood Surgeon MySpace * Hood Surgeon Last.fm:sivustolla == Lähteet == Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:Crips Luokka:Vuonna 1981 syntyneet Luokka:Elävät henkilöt
Juhani Niemelä

Arto Juhani Niemelä (s. 17. kesäkuuta 1941 Iitti) on suomalainen näyttelijä. == Ura == Niemelä oli kiinnitettynä Tampereen Työväen Teatteriin vuodesta 1973 siihen asti, kunnes jäi eläkkeelle vuonna 2008. Teatteriuran lisäksi hän on näytellyt merkittäviä sivuosarooleja useissa televisiosarjoissa ja elokuvissa, kuten vahtimestarin rooli Risto Jarvan komediassa Loma (1976) ja Niemisen rooli Aki Kaurismäen elokuvassa Mies vailla menneisyyttä (2002). Hän näytteli myös vuonna 1991 tehdyssä draamasarjassa Autovaras, jossa hänen roolinsa oli Laasonen. Niemelä näytteli myös Töyryn isäntää vuonna 2009 Timo Koivusalon ohjaamassa elokuvassa Täällä Pohjantähden alla. Vuonna 2011 Niemelä näytteli Kemijärvelle sijoittuvassa televisiosarjan Taivaan tulet toisella kaudella Kunnari-nimistä "kylän viimeistä" kommunistia. Sarjan toinen kausi kuvattiin vuosina 2008–2009. Vuodesta 2016 lähtien hän näytteli yhtä päärooleista TV1:n draamasarjassa Korpelan kujanjuoksu. Vuonna 2018 Niemelä näytteli lahkon johtaja Paavali Puseniuksen roolissa rikossarjassa Karppi. Niemelä näytteli Inkerin nuoruudenrakastettua Einoa Pamela Tolan ohjaamassa elokuvassa Teräsleidit (2020). Niemelän tähänastisen elokuvauran ainoa päärooli on ollut Veikko Aaltosen westernmäisessä, mutta nykyaikaan sijoittuvassa trillerissä Tilinteko (1987). Siinä Niemelä näytteli vähäeleistä kostajaa, joka saapuu pieneen kaupunkiin vaatimaan petollista toveriaan (Esko Nikkari) tilille. Teatterissa Niemelä on esiintynyt muun muassa näytelmissä Tuntematon Väinö Linna (1995), Runar ja Kyllikki (2006) ja Patukkaooppera (2007). == Lähteet == == Aiheesta muualla == * Luokka:Suomalaiset näyttelijät Luokka:Jussi-palkinnon saajat Luokka:Vuonna 1941 syntyneet Luokka:Elävät henkilöt
Roy Dotrice

Roy Dotrice (26. toukokuuta 1923 Guernsey – 16. lokakuuta 2017 Lontoo) oli brittiläinen näyttelijä. Dotrice syntyi Kanaalisaarten Guernseyllä. Hän palveli toisessa maailmansodassa ja joutui saksalaisten sotavangiksi. Hän meni vuonna 1947 naimisiin puolisonsa Kayn kanssa ja sai kolme tytärtä, joista kustakin tuli näyttelijöitä. Dotrice esitti Leopold Mozartia elokuvassa Amadeus (1984). Hänellä on lisäksi ollut tunnettuja televisiorooleja esimerkiksi sarjassa Beauty and the Beast (1987–1990). Hänet on palkittu Bafta-palkinnolla vuonna 1969 ja Tony-palkinnolla 2000. ==Lähteet== == Aiheesta muualla == * Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1923 syntyneet Luokka:Vuonna 2017 kuolleet Luokka:Tony-palkinnon saajat
Jaakko Huttunen

Jaakko Huttunen (26. kesäkuuta 1911 – 21. tammikuuta 1938) oli suomalainen käsikirjoittaja. Huttunen oli mukana käsikirjoittamassa Valentin Vaalan alku- uran kahta merkittävimpinä pidettyä elokuvaa Juurakon Huldaa (1937) ja Niskavuoren naisia (1938). Lupaava käsikirjoittajan ura katkesi kuitenkin varhaiseen kuolemaan. Huttunen oli tuolloin vasta 26-vuotias. == Lähteet == Luokka:Suomalaiset elokuvakäsikirjoittajat Luokka:Vuonna 1911 syntyneet Luokka:Vuonna 1938 kuolleet
Ryan Shay

Ryan Shay (4. toukokuuta 1979 Ypsilanti, Michigan, Yhdysvallat – 3. marraskuuta 2007) oli yhdysvaltalainen kestävyysjuoksija. Hän kuoli 28-vuotiaana maratonkilpailussa New Yorkissa. Shay oli viisinkertainen Yhdysvaltain mestari eri kestävyysjuoksumatkoilla. Puolimaratonin maailmanmestaruuskilpailuissa vuonna 2005 hän sijoittui viidenneksitoista. Hän osallistui myös Pariisin MM-kisoihin 2003 ja kahdesti maastojuoksun MM- kisoihin. Shay osallistui 3. marraskuuta 2007 New Yorkissa Yhdysvaltain maratonin olympiakarsintakilpailuun. Yhdeksän kilometrin juoksun jälkeen hän tuupertui maahan. Ensiavun jälkeen Shay toimitettiin sairaalaan, jossa hänet kuitenkin todettiin kuolleeksi. Kuolinsyyksi todettiin sydänkohtaus. Shayn isän, Joe Shayn, mukaan Ryan Shaylla oli todettu olevan laajentunut sydän jo 14-vuotiaana. Lääkärit olivat kuitenkin uskoneet sydämen suurentumisen johtuneen Shayn kestävyysjuoksuharjoittelusta. thumb| Shay valmistui vuonna 2002 Notre Damen yliopistosta. Hänen vaimonsa Alicia Craig oli myös kestävyysjuoksija. == Saavutuksia == * Yleisurheilun MM-kisat 2003 - keskeytys maratonilla * Puolimaratonin maailmanmestaruuskilpailut - 2005 viidestoista * Maastojuoksun maailmanmestaruuskilpailut 2007 - 100:s * Maastojuoksun maailmanmestaruuskilpailut 1998 - nuorten kilpailun 20:s * Yhdysvaltain mestaruuskilpailut ** 15 km mestari 2005 ** 20 km mestari 2004 ** Puolimaratonin mestaruus 2003 ja 2004 ** Maratonjuoksun mestaruus 2003 == Henkilökohtaiset ennätykset == * 5 000 m 13.35,00 (2002) * 10 000 m 28.03,44 (2007) * 15 km maantiejuoksu 43.52 (2005) * 20 km maantiejuoksu 59.53 (2004) * Puolimaraton 1.03.13 (2005) * Maraton 2.14.08 (2004) == Lähteet == * Ryan Shay USA Track&Fieldin; sivuilla * ===Viitteet=== Luokka:Yhdysvaltalaiset kestävyysjuoksijat Luokka:Vuonna 1979 syntyneet Luokka:Vuonna 2007 kuolleet
Farmarin tytär

Farmarin tytär (The Farmer’s Daughter) on H. C. Potterin ohjaama yhdysvaltalainen elokuva vuodelta 1947. Se perustuu Hella Wuolijoen näytelmään Juurakon Hulda vuodelta 1937. Farmarin tytär on Mika Waltarin romaaniin perustuvan elokuvan Sinuhe, egyptiläinen (1954) ohella ainoa Hollywoodissa filmattu elokuva, joka perustuu suomalaiseen alkuperäisteokseen. Elokuvan alkuteksteissä Wuolijoen kirjailijanimi Juhani Tervapää oli virheellisesti muodossa ”Juhni Tervataa”. Elokuvan työnimenä oli ”Katie for Congress”, ja sen käsikirjoitus ruotsalaissukuisine Katrin Holmstrom -nimisine päähenkilöineen tehtiin Ingrid Bergmania ajatellen. Loretta Young sai pääosasuorituksestaan parhaan naispääosan Oscar-palkinnon. Charles Bickford oli lisäksi ehdolla parhaasta miessivuosasta. ==Lähteet== == Aiheesta muualla == * Luokka:Vuoden 1947 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat Luokka:Poliittiset elokuvat Luokka:Hella Wuolijoen teoksiin perustuvat elokuvat Luokka:Parhaan naispääosan Oscar-palkinnon saaneet elokuvat
Kōsuke Fujishima

Kōsuke Fujishima (, s. 7. heinäkuuta 1964https://myanimelist.net/people/2467/Kousuke_Fujishima) on japanilainen mangaka, jonka luomia sarjoja ovat You're Under Arrest, éX-Driver sekä vuodesta 1988 lähtien julkaistu Oh! My Goddess. Sarjakuvauran ohella hän on suunnitellut hahmoja Red Entertainmentin ja Namco Tales Studion kehittämiin videopeleihin. Fujishima tunnetaan kiintymyksestään moottoriurheiluun, joka on myös hänen sarjakuviensa peruselementtejä. == Tuotanto == ===Manga=== Sarja Ilmestymisvuosi You're Under Arrest 1986–1992 Oh! My Goddess 1988– éX-Driver 2000 ===Videopelit=== Peli Ilmestymisvuosi Rooli Sakura Taisen 1996–2005 Hahmosuunnittelija Tales of Phantasia 1994, 1999, 2003, 2006 Hahmosuunnittelija Gungrave 2002, 2003, 2004 Mekaniikkasuunnittelija Tales of Symphonia 2003, 2004 Hahmosuunnittelija Tales of the Abyss 2005, 2011 Hahmosuunnittelija Tales of Vesperia 2008, 2009 Hahmosuunnittelija Tales of Xillia 2011 Hahmosuunnittelija Tales of Xillia 2 2012 Hahmosuunnittelija == Lähteet == ==Aiheesta muualla== * Luokka:Japanilaiset sarjakuvantekijät Luokka:Vuonna 1964 syntyneet Luokka:Elävät henkilöt
Canon EOS 300D

Canon EOS 300D (ns. Hopeakuula värinsä mukaan) on japanilaisyritys Canonin valmistama digitaalinen järjestelmäkamera. Kamera tunnetaan Pohjois-Amerikassa nimellä EOS Digital Rebel ja Japanissa sen nimi on EOS Kiss Digital. Se julkaistiin 20. elokuuta 2003. Se oli aikanaan ensimmäinen digitaalinen järjestelmäkamera alle tuhannen dollarin hintaluokassa. EOS 300D oli ensimmäinen EF-S -objektiiveja tukeva kameramalli. Sen mukana toimitettiin ns. kit-objektiivina Canon EF-S 18-55mm. EOS 300D:n korvasi 17. helmikuuta 2005 julkaistu Canon EOS 350D. ==Ominaisuuksia== * 6,3 megapikselin CMOS-kenno * 7 pisteen laaja-alainen automaattitarkennus * Tehokas DIGIC-kuvaprosessori * ISO-herkkyysalue 100–1 600 * Yhteensopiva kaikkien Canonin EF-objektiivien ja EX Speedlite -salamalaitteiden kanssa * Suoratulostus yhteensopivien Canonin sublimaatio- ja mustesuihkutulostimien sekä PictBridge-tulostimien kanssa * Yhteensopiva EF- ja EF-S-sarjan objektiivien ja EX Speedlite -salamalaitteiden kanssa * Käyttövalikot useilla eri kielillä (myös suomeksi) * Tallennusmedia CompactFlash tyyppi I ja II http://www.canon.fi/For_Home/Product_Finder/Cameras/Digital_SLR/EOS_300D/index.asp Kuva:Eos 300d h sst.jpg|EOS 300D takaa Kuva:Canon EOS 300D with battery grip.jpg|EOS 300D ja lisävarusteena myytävä akkukahva Kuva:Canon EOS Kiss Digital.jpg|Japanissa julkaistu versio, "Kiss Digital" ==Lähteet== ==Aiheesta muualla== *EOS 300D Canonin sivuilla EOS 300D